Ο **Ανδρέας Κατσανιώτης** (Πάτρα, 28 Νοεμβρίου 1969) είναι Έλληνας γεωπόνος, επικοινωνιολόγος, πολιτικός, βουλευτής Αχαΐας της Νέας Δημοκρατίας και πρώην Υφυπουργός Εξωτερικών, αρμόδιος για θέματα Απόδημου Ελληνισμού και τη Δημόσια Διπλωματία. 

Έχει διατελέσει Αναπληρωτής Γραμματέας της Κοινοβουλευτικής Ομάδας της ΝΔ, Γενικός Γραμματέας Ενημέρωσης και Επικοινωνίας της Ελληνικής Κυβέρνησης και Περιφερειακός Σύμβουλος της Περιφέρειας Δυτικής Ελλάδος και Πρόεδρος της Ειδικής Μόνιμης Επιτροπής Έρευνας και Τεχνολογίας της Βουλής των Ελλήνων.

Βιογραφικά στοιχεία
-------------------

Ο Ανδρέας Κατσανιώτης γεννήθηκε στην Πάτρα. Ολοκλήρωσε την εγκύκλια εκπαίδευσή του στο 5ο Γενικό Λύκειο Πατρών.

Σπούδασε στο Τμήμα Αξιοποίησης Φυσικών Πόρων και Γεωργικής Μηχανικής της Σχολής Αγροτικής Παραγωγής, Υποδομών και Περιβάλλοντος του Γεωπονικού Πανεπιστημίου Αθηνών, από όπου έλαβε το πτυχίο του. 

Ακολούθως παρακολούθησε πληθώρα επαγγελματικών σεμιναρίων πολιτικής επικοινωνίας, τεχνικών πωλήσεων, on line marketing, διαχείρισης κρίσεων και ηλεκτρονικής διακυβέρνησης.

Είναι παντρεμένος με την Εύη Σταυριανάκη.

Επαγγελματική δραστηριότητα
---------------------------

Πριν εισέλθει στην πολιτική εργάστηκε, από το 1999, στον ιδιωτικό τομέα, μεταξύ άλλων, στην εταιρεία «Τεχνικές Εκδόσεις» ως υπεύθυνος του περιοδικού «Gardening», ως εμπορικός διευθυντής στις εταιρείες Powernet και Opticom SA, ως Γενικός Διευθυντής, μέλος του ΔΣ και Διευθύνων Σύμβουλος της εταιρείας ΕΟΝΕ SA και Διευθυντής Μάρκετινγκ και Δημοσίων Σχέσεων της εφημερίδας «Καθημερινή». Ταυτόχρονα ήταν ιδρυτικό μέλος του Online Publishers Association Europe και υπεύθυνος του New Readers Committee του World Association of Newspapers. Από το 2007 έως το 2009 διετέλεσε Διευθύνων Σύμβουλος στον Ελληνικό Οργανισμό Εξωτερικού Εμπορίου ΑΕ. Υπήρξε ιδρυτής της εταιρείας συμβούλων επικοινωνίας ASAP, με δραστηριότητα σε Ελλάδα και εξωτερικό. 

Την περίοδο 2007-2009 διετέλεσε Διευθύνων Σύμβουλος του Ελληνικού Οργανισμού Εξωτερικού Εμπορίου (ΟΠΕ ΑΕ). Από το 2009 έως το 2012 δημιούργησε και λειτούργησε τη δική του εταιρία συμβούλων επικοινωνίας για ΜΜΕ, την ASAP.

Πολιτική δραστηριότητα
----------------------

Η ενασχόληση του με τα κοινά ξεκίνησε από τα φοιτητικά του χρόνια ως μέλος της Συγκλήτου του Γεωπονικού Πανεπιστημίου Αθηνών την περίοδο 1989 έως 1991. Το 1992 ορίστηκε υπεύθυνος Πολιτικού Σχεδιασμού και Ενημέρωσης της ΔΑΠ-ΝΔΦΚ. Από το 2003 έως το 2004, διετέλεσε Γενικός Γραμματέας του Συλλόγου Γεωπόνων Αττικής. 

Από το 2012 έως και το 2014 χρημάτισε Γενικός Γραμματέας Ενημέρωσης και Επικοινωνίας, μετά από προσωπική επιλογή του Πρωθυπουργού Αντώνη Σαμαρά, με κύριο αντικείμενο τον συντονισμό ενεργειών και δράσεων για την επικοινωνιακή προβολή της εικόνας της Ελλάδας στο εξωτερικό. Κατά τη διάρκεια της θητείας του, ανέλαβε την οργάνωση του επικοινωνιακού μέρους της Ελληνικής Προεδρίας του Συμβουλίου της Ευρωπαϊκής Ένωσης. 

Τον Φεβρουάριο του 2014 ανακοίνωσε την υποψηφιότητά του για Περιφερειάρχης Δυτικής Ελλάδας, φέρνοντάς τον στη 2η θέση με μόλις μερικές εκατοντάδες ψήφους διαφορά .

Εξελέγη Bουλευτής Αχαΐας για πρώτη φορά στις Εθνικές εκλογές του Ιανουαρίου του 2015, ενώ επανεξελέγη στις επαναληπτικές εθνικές εκλογές του Σεπτεμβρίου του 2015. Στις 23 Νοεμβρίου 2016, κατά τη συνεδρίαση της Κοινοβουλευτικής Ομάδας του κόμματος, εξελέγη αναπληρωτής γραμματέας της Κοινοβουλευτικής Ομάδας της Νέας Δημοκρατίας. Στις 3 Δεκεμβρίου 2018, παραιτήθηκε από περιφερειακός σύμβουλος.

Στις Βουλευτικές Εκλογές του 2019, επανεξελέγη για Βουλευτής Αχαΐας. Στις 10 Σεπτεμβρίου 2020, εξελέγη πρόεδρος της Ειδικής Μόνιμης Επιτροπής Έρευνας και Τεχνολογίας της Βουλής των Ελλήνων.

Στις 31 Αυγούστου 2021, με απόφαση του πρωθυπουργού Κυριάκου Μητσοτάκη, ανέλαβε καθήκοντα ως υφυπουργός Εξωτερικών με αρμοδιότητα τα θέματα Απόδημου Ελληνισμού και Δημόσιας Διπλωματίας, θέση την οποία διατήρησε έως τις 25 Μαΐου 2023.

Επανεξελέγη Βουλευτής Αχαΐας στις Εκλογές του Μαΐου 2023 και του Ιουνίου 2023.

Τιμητικές Διακρίσεις
--------------------

* Σταυρός Αγίου Ανδρέου, Οικουμενικό Πατριαρχείο Κωνσταντινουπόλεως (29 Νοεμβρίου 2021)

Παραπομπές
----------

1. ↑  «ΝΔ: Ο Αχαιός Ανδρέας Κατσανιώτης υποψήφιος Περιφερειάρχης». *www.aixmi-news.gr*. Ανακτήθηκε στις 11 Σεπτεμβρίου 2020.
2. ↑  «Δυτ. Ελλάδα: Κατσιφάρας - Κατσανιώτης στο β γύρο - Πως κατανέμονται οι έδρες | Patras Events». *www.patrasevents.gr*. 19 Μαΐου 2014. Ανακτήθηκε στις 11 Σεπτεμβρίου 2020.
3. ↑  «Πάτρα: Αναρτήθηκαν οι σταυροί των υποψηφίων βουλευτών | Patras Events». *www.patrasevents.gr*. 28 Ιανουαρίου 2015. Ανακτήθηκε στις 11 Σεπτεμβρίου 2020.
4. ↑  Voria.gr. «Αυτοί είναι οι νέοι αναπληρωτές γραμματείς της ΚΟ της ΝΔ». *Αυτοί είναι οι νέοι αναπληρωτές γραμματείς της ΚΟ της ΝΔ*. Ανακτήθηκε στις 11 Σεπτεμβρίου 2020.
5. ↑  Αρκολάκη, Νικολέτα (3 Δεκεμβρίου 2018). «Πάτρα: Παραιτήθηκε ο Ανδρέας Κατσανιώτης από Περιφερειακός Σύμβουλος». *Aftodioikisi.gr*. Ανακτήθηκε στις 11 Σεπτεμβρίου 2020. [*νεκρός σύνδεσμος*]
6. ↑  IEFIMERIDA.GR, NEWSROOM (8 Ιουλίου 2019). «Ποιοι εκλέγονται βουλευτές στον Νομό Αχαΐας -Οι σταυροί». *iefimerida.gr*. Ανακτήθηκε στις 14 Νοεμβρίου 2023.
7. ↑  «Ο Ανδρέας Κατσανιώτης εξελέγη πρόεδρος της Ειδικής Μόνιμης Επιτροπής Έρευνας και Τεχνολογίας». *THE BEST*. 10 Σεπτεμβρίου 2020. Ανακτήθηκε στις 11 Σεπτεμβρίου 2020.
8. ↑  tanea.gr. «Ανδρέας Κατσανιώτης – Ποιος είναι ο νέος υφυπουργός Εξωτερικών αρμόδιος για τον Απόδημο Ελληνισμό». *tanea.gr*. Ανακτήθηκε στις 31 Αυγούστου 2021.
9. ↑  «Ποιοι 9 βουλευτές εκλέγονται στο νομό Αχαΐας». *Aftodioikisi.gr* (στα greek). 22 Μαΐου 2023. Ανακτήθηκε στις 14 Νοεμβρίου 2023. CS1 maint: Μη αναγνωρίσιμη γλώσσα (link)
10. ↑  «Αυτοί είναι οι νέοι βουλευτές Αχαΐας - Ποιοι εκλέγονται από ΝΔ, ΣΥΡΙΖΑ, ΠΑΣΟΚ, ΚΚΕ, Νίκη και Σπαρτιάτες». *THE BEST*. 26 Ιουνίου 2023. Ανακτήθηκε στις 14 Νοεμβρίου 2023.
11. ↑  «Ο Υφυπουργός Εξωτερικών της Ελλάδος στο Οικουμενικό Πατριαρχείο – Οικουμενικό Πατριαρχείο». Ανακτήθηκε στις 30 Νοεμβρίου 2021.

Εξωτερικοί σύνδεσμοι
--------------------

* Ιστοσελίδα Ανδρέα Κατσανιώτη